**EXTRAS-RAPORT**

## privind cooperarea Autorității Electorale Permanente (AEP) cu Comisia Electorală Australiană (AEC) în domeniul electoral și participarea AEP la evenimentul online *Programul virtual de observare a alegerilor federale din Australia 2022 ( orig, “Australian Federal Election Virtual Visitor Program 2022*”), în data de 18 iulie 2022

 Ca urmare a discuțiilor de extindere a cooperării între AEP și AEC, inițiate de reprezentantul permanent al AEP pe lângă organizația internațională A-WEB, Autoritatea a fost invitată să participe la evenimentul *Programul virtual de observare a alegerilor federale din Australia 2022 (orig, “Australian Federal Election Virtual Visitor Program 2022*”).

 Participarea AEP la acest eveniment se circumscrie obiectivelor de cooperare internațională urmărite în anul 2022 și vizează dezvoltarea relațiilor de cooperare cu AEC, dar și partajarea experiențelor și a bunelor practici în materie electorală între cele două organisme de management electoral.

 AEC este membru A-WEB și participă activ în diferite formate la activități regionale și internaționale în domeniul electoral, fiind o instituție foarte dezvoltată din punct de vedere al capacității administrative și al expertizei în materie electorală. AEC este alături de IFES, UNDP, International IDEA și UN, parte integrantă din programul BRIDGE (un program unicat de dezvoltare profesională modulară, care pune un accent deosebit pe procesele electorale).

 Programul s-a desfășura în limba engleză, prin intermediul platformei online, în data de 18 iulie 2022, 10,00-12,00 AM Australian Eastern Time.

 Evenimentul a inclus dezbateri despre Alegerile federale din Australia din anul 2022, procesul de votare, modalitățile de votare, procesul de numărare a voturilor, dar și despre colaborarea AEC cu întreaga comunitate australiană în perioada electorală.

 **Despre reuniune**

 Introducerea despre organizarea Alegerilor federale din Australia din 202 a fost efectuată de Tom Rogers, comisar electoral și de Jeff Pope, comisar electoral adjunct. Ambii vorbitori au precizat că Alegerile federale din 2022 au fost cele mai complexe alegeri din istoria Australiei, însă alegerile au reprezentat un succes din punct de vedere operațional.

 Printre provocările cheie identificate cu ocazia alegerilor aui fost enumerate: COVID-19, dezinformare/manipulare informații greșite, implementarea votului prin telefon și acces securizat la votul prin telefon, lipsa de personal din cauza îmbolnăvirilor cu COVID-19.

 Statistică electorală cu ocazia Alegerile federale din 2022. Dr. Kath Gleeson, director de evenimente electorale naționale a oferit câteva cifre: la aceste alegeri au participat 17.2 milioane de cetățeni înscriși, numărul de votanți care au participat pentru prima dată a fost de 1.25 milioane, și s-au exprimat 15.5 milioane de voturi valabile.

 Integritatea electorală a fost prezentată de Jeff Pope, comisar electoral adjunct. Pentru protecția integrității alegerilor a fost înființat Grupul operativ pentru asigurarea integrității electorale (EIAT), care este alcătuit din mai multe agenții guvernamentale federale pentru a lucra împreună în vederea informării corecte a alegătorilor dar și pentru a oferi consiliere tehnică AEC în vederea contracarării eficiente a eventualelor pericole care să compromită integritatea procesului electoral. Din Grup au făcut parte Comisia Electorală australiană, Departamentul de Finanțe, Departamentul Procurorului General, Departamentul de Industrie, transport, dezvoltare și comunicare, Poliția federală australiană, Departamentul Afacerilor interne, Cabinetul primului-ministru, Biroul Național de Intelligence, Departamentul responsabil de SIGINT.

 Monitorizarea platformelor online a tratat 4 incidente de interferență intenționată și 4 situații supravegheate privind dezinformarea electorală și situații de încălcare a legii electorale.

 Managementul electoral a fost prezentat de Dr. Kath Gleeson, Director de evenimente electorale naționale. AEC monitorizează campania electorală pentru toate statele și teritoriile.

 În ceea ce privește înscrierea pentru votare aceasta se poate face online (e-mail) și SMS, înregistrare directă cu formular. Înscrierea la vot este obligatorie pentru orice cetățean australian în vârstă de minim 18 de ani și care au o adresă fixa de cel puțin o lună. Pentru a se înscrie alegătorii trebuie să ofere dovada identității cu un document de identitate, permisul de conducere sau pașaportul australian ori cineva care este deja înscris și care poate confirma identitatea alegătorului.

 Despre priorități strategice în materie de alegeri dar și despre experți temporari implicați în organizarea alegerilor a vorbit Melanie Hinde, comisar adjunct AEC. În procesul electoral au fost implicați 800 angajați AEC, 6.600 funcționari cooptați de la instituții publice australiene și peste 121.000 experți cooptați/recrutați din societatea australiană. Provocări cheie identificate: cea mai numeroasă resursă umnaă implicată în orgnizarea alegerilor din istoria AEC, lipsa semnificativă a personalului, apariția noilor variante COVID-19: Delta 2021, Omicron 2022, au fost emise 8 ordine de sănătate publică, implementarea votului prin telefon și asigurarea accesului securizat la votului telefonic. Pentru a asigura logistica umnă necesară, AEC a făcut o campanie națională de atragere a expereți temporari: 85,000 de cereri în 3 luni, 2 milioane de vizualizări unice pe site, 215 articole/interviuri cu o audiență aproximativă de 4.5 milioane potențiali cititori.

 Un element de maximă noutate a fost reprezentat de votul prin telefon, care pentru implementare în condiții de acces securizat a necesitat o serie de pași. Astfel a avut loc adoptarea legislației federale în februarie, emiterea reglementărilor AEC în martie, logistică și recrutarea personal extern în luna aprilie și cooperarea cu personal specializat de la zece agenții guvernamentale. Pentru gestinarea votului prin telefon au fost implicate peste 8.849 persoane. Pentru activitatea de înregistrare în vederea votului prin telefon s-a implicat Departamentul de Educație. Pentru gestionarea votului prin telefon, Departamentul Apărării, Departamentul de Interne, Biroul Fiscal, Biroul de Statistică.

 La finalul întâlnirii a fost organizată sesiunea de întrebări și răspunsuri la care au participat J. Pope, K. Gleeson, M. Hinde.

Întrebare: Cum vă ocupați de cazurile pozitive COVID-19?

Răspuns: Conform ordinelor de sănătate publică din Australia, persoanele identificate pozitive nu pot părăsi domiciliul pentru a vota, astfel încât au dreptul să poată accesa votul prin poștă sau votul prin telefon. AEC a încurajat pe oricine care avea simptome COVID -19 să rămână acasă, și am avut un număr mare de personal contingent care au fost instruiți și capabili să intervină.

Întrebare:Votul telefonic este sigur?

Răspuns: Votul telefonic este sigur și există multe verificări și măsuri de integritate pentru a vă asigura că acest lucru este necesar. Un alegător după ce se înregistrează, primește un număr unic de înregistrare și setează un nume de utilizator format din cifre si caractere. Ulterior alegătorul apelează operatorul telefonic, nu-și dezvăluie numele, și folosește numele de eutilizator ales deel la înregistrare pentru a se asigura anonimia votului. Operatorul oferă asistență cum să completeze buletinul de vot (ca parte a procesului de înregistrare, li se dă un link către buletinele de vot pentru a le revizui înainte de a apela înapoi). Operatorul citește din nou buletinul de vot complet pentru a confirma că este finalizat corect. Există verificări la fața locului în care supraveghetorii introduc o mufă dublă pentru căști pentru a verifica dacă operatorii completează corect buletinele de vot. Există, de asemenea, un proces de audit pentru a verifica finalizarea exactă. Toți operatorii sunt funcționari publici australieni și, prin urmare, sunt examinați și instruiți înainte de a lucra la acest serviciu.

Întrebare: Cum dovedești că ești persoana potrivită care poate să voteze prin telefon?

Răspuns: Atunci când un alegător se înregistrează, trebuie să furnizeze detaliile necesare obligatorii.

Întrebare: Care este difernța dintre "înscrierea automată" și " înscrierea auto-inițiată".

Răspuns: Automat înseamnă că primim date despre o persoană de la o agenție guvernamentală de încredere (servicii sociale, de exemplu) și notificăm persoana că ar trebui să fie pe listele de alegeri la o anumită adresă, și că dacă nu ne contactează în 30 zile o vom înscrie automat. Auto-inițiat înseamnă că un alegător actualizează o schimbare a adresei/ efectuează o înscriere, fie online, fie pe suport de hârtie.

Întrebare: Cum evitați înregistrarea dublă?

Răspuns:Avem un program de integritate care efectuează diferite verificări pentru a determina și elimina înregistrările duplicate dacă sistemul nu a detectat și eliminat automat în avans o înregistrare dublă. Avem, de asemenea, o secțiune de fraudă la înscriere vot care investighează orice cazuri grave sau suspecte de înscriere dublă sau multiplă în vederea votării.

În anexă sunt prezentate informații despre procesul electoral(statistică, masuri de sănătate publică, formular de vot prin intermediul poștei).

**Concluzii**

AEC Australia a oferit un exemplu de bune practici în ceea ce înseamnă organizarea alegerilor în perioada pandemiei COVID-19 dar și în ceea ce privește observarea alegerilor. Un element de noutate implementat de AEC este reprezentat de votul prin telefon, facilitate oferită persoanelor identificate cu COVID-19. De asemenea, merită evidențiată cooperarea interinstituțională cu agențiile guvernamentale australiene pentru asigurarea unui proces electoral sigur, integru, corect și secret.

Având în vedere cele precizate, considerăm că participarea AEP la acest tip de programe oferă posibilitatea partajării de bune practici și de know-how electoral în vederea consolidării capacității administrative și se circumscrie misiunii, viziunii, dar și obiectivelor de cooperare internațională urmărite de Autoritate în anul 2022. În planul relațiilor internaționale, obiectivele principale urmărite sunt: buna reprezentare a AEP pe plan internațional, dezvoltarea schimburilor de experiență în materie electorală în vederea partajării de know-how și furnizarea de către Autoritate a asistenței în materie electorală.

Prezentare AEC

Conducerea și structura AEC: Comisarul electoral, Tom Rogers, este responsabil pentru gestionarea și funcționarea AEC. Comisia are o structură pe trei niveluri: sediu național, birouri teritoriale, dar și birouri divizionare.

Legea electorală a Commonwealth-ului din 1918 (Legea electorală) a definit organizarea și funcționarea Comisiei Electorale Australiene (Comisia). Comisia este un organism decident format din trei persoane, este condusă de un președinte, care trebuie să fie un judecător activ sau pensionat al Curții Federale a Australiei. Ceilalți doi membri sunt comisarul electoral și un membru nejudiciar. Comisia este separată de AEC.

Înscrierea la vot

În Australia, înregistrarea alegătorilor este denumită „înscriere”. Este obligatoriu prin lege ca toți cetățenii australieni eligibili să se înscrie și să voteze la alegerile federale, la alegerile parțiale și la referendumuri. Pentru a fi înscris, o persoană trebuie să îndeplinească următoarele condiții: să fie cetățean australian (sau un subiect britanic eligibil), să aibă vârsta minima de 18 ani, să locuiască la o adresă fixă cel puțin o lună.

Există opțiuni pentru persoanele cu nevoi speciale sau cu circumstanțe specifice care pot afecta înscrierea: persoane fără adresă fixă (persoane fără adăpost, lucrători sezonieri.

Votul

Toți cetățenii australieni cu vârsta de peste 18 de ani care sunt înscriși votează candidați care să-i reprezinte în cele două camere ale Parlamentului australian – Senatul și Camera reprezentanților. Australia este împărțită în zone numite diviziuni electorale. Alegătorii din fiecare divizie electorală votează pentru a alege o persoană (un membru al Parlamentului) care să-i reprezinte în Camera reprezentanților. Fiecare diviziune electorală dintr-un stat sau teritoriu conține aproximativ același număr de persoane pe listele electorale. Senatul: Alegătorii din fiecare stat și teritoriu aleg senatori pentru a-i reprezenta în Senat (camera superioară). Statele au 12 de senatori, iar teritoriul capitalei australiene și teritoriul nordic au fiecare câte 2 senatori.

Modalități de votare

Australienii cu vârsta de peste 18 ani pot vota în mai multe moduri. Votul la secție, la un centru de votare anticipat; la un centru de votare din străinătate, votul prin poștă, votul la o urnă mobilă; votul prin prin telefon (în circumstanțe specifice) și votul la secție în ziua scrutinului.

Numărătoarea voturilor

Sistemul manual de numărare al alegerilor federale din Australia are una dintre cele mai complexe și consumatoare de timp operațiuni de numărare din lume. Procesul de numărare oferă integritate rezultatelor, concentrandu-se pe acuratete intr-un mod foarte transparent.

Redistrubuirea locurilor cu ocazia alegerilor

Redistribuirea este o redesenare a procentajelor electorale obținute pentru a asigura, că fiecare stat și teritoriu are o reprezentare în Camera reprezentanților proporțional cu populația lor și că există un număr similar de alegători în fiecare diviziune electorală pentru un anumit stat sau teritoriu.

Comunicare și autorizare electorală

O „comunicare electorală” este o chestiune comunicată sau destinată să fie comunicată, în scopul influențării modului în care alegătorii votează în alegerile federale. Aceasta include, dar nu se limitează la, o comunicare care promovează sau se opune în mod expres unui candidat, partid politic, membru al Parlamentului (Un exemplu comun de comunicare electorală este publicitatea politică). Orice persoană care intenționează să comunice cu privire la o chestiune electorală, referendum sau politică (comunicare electorală) trebuie să se asigure că comunicarea este autorizată de AEC în mod corespunzător. Această cerință de autorizare se aplică comunicării electorale efectuate în orice moment, nu doar în timpul alegerilor.

Integritatea electorală

Unul dintre cele mai importante elemente ale democrației este integritatea electorală. Organizarea unor alegeri sigure și cu un grad ridicat de încredere necesită din ce în ce mai multă colaborare între mai multe entități - agenții federale, partide politice și militanți, mass-media, platforme de social media și alegători australieni individuali.
La fiecare proces electoral, AEC implementează mai multe măsuri pentru siguranța și securitatea proceselor electorale. De asemenea, AEC colaborează îndeaproape cu agențiile guvernamentale partenere pentru a monitoriza și a răspunde amenințărilor emergente prin intermediul Grupului de lucru pentru asigurarea integrității electorale.

Dezinformare

AEC menține un registru de evidență a acțiunilor de dezinformare care vizează procesele electorale federale.Fiecare mesaj de dezinformare pe care AEC l-a descoperit este înscris în Registrul acțiunilor de dezinformare cu detalii privind informații despre platforma pe care a fost diseminat, calendarul tratamentului alocat, informațiile corecte cu privire la această chestiune și acțiunile AEC luate pentru a corecta înregistrarea. Registrul este actualizat în mod regulat în perioada electoral și non-electorală.

Despre AEP

De la înființare și până în prezent, AEP a dobândit o suficientă dezvoltare a capacității administrative și a devenit un partener puternic și credibil care deține toate instrumentele necesare pentru a furniza expertiză și asistență electorală, dar și pentru a dezvolta schimburi de bună practică cu organisme similare sau organizații electorale internaționale relevante. Din punct de vedere al experienței dobândite în organizarea și managementul alegerilor, de la momentul înființării, AEP a gestionat împreună cu ceilalți actori electorali cu atribuții în domeniul electoral un număr de peste 32 procese electorale diferite în perioada 2004-2021 (3 scrutine - alegeri prezidențiale, 4 scrutine - alegeri europarlamentare, 5 scrutine - alegeri parlamentare, 2 scrutine-alegeri parlamentare parțiale, 4 scrutine - alegeri locale, 9 scrutine - alegeri locale parțiale, 5 scrutine - referendum).

Pentru a amplifica recunoașterea AEP pe plan internațional, ca instituție de încredere care furnizează servicii publice electorale de înaltă calitate și care asigură împlinirea dorințelor legitime al electoratului, Autoritatea implementează, în mod constant, soluții inovatoare și multiplică numărul acțiunilor de cooperare. Astfel, dezvoltarea activă a relațiilor de cooperare în domeniul electoral la nivel internațional și asigurarea transparenței activității electorale din România în vederea consolidării reputației AEP de actor electoral avansat și de încredere, urmărește îndeplinirea viziunii AEP. În planul relațiilor internaționale, obiectivele principale urmărite sunt: buna reprezentare a AEP pe plan internațional, dezvoltarea schimburilor de experiență în materie electorală în vederea partajării de know-how și furnizarea de către Autoritate a asistenței în materie electorală.

Având în vedere cele precizate, considerăm că participarea Autorității Electorale Permanente la acest tip de programe de cooperare electorală oferă posibilitatea dezvoltării de bune practici, dar și a partajării de know-how în vederea consolidării capacității administrative și se circumscrie misiunii, viziunii, dar și obiectivelor de cooperare internațională urmărite de Autoritate în anul 2022.

Despre A-WEB

A-WEB este cea mai mare organizație internațională non-guvernamentală în materie de management electoral. Fondată în Coreea de Sud, Incheon, A-WEB are în prezent 119 membri, organisme de management electoral (EMB), din 108 țări de pe toate continentele, Europa (18), Asia (25), America (30), Africa (37), Oceania (6) și are semnate 17 Memorandumuri de Înțelegere (orig. Memorandum of Understanding - MoU) cu cele mai importante organizații internaționale active în domeniul electoral precum: United Nations Development Program, The International Foundation for Electoral Systems-IFES, International IDEA, Réseau des Compétences Electorales Francophones-RECEF, European Centre for Electoral Support-ECES, The Electoral Integrity Project, The Electoral Knowledge Network-ACE, Asian Network for Free Elections (ANFREL), Organization of American States (OAS), International, Republican Institute-IRI, National Democratic Institute-NDI, Democracy International, U.S. Agency for International Development-USAID, The Asia Foundation.

 A-WEB promovează eficiența în organizarea și desfășurarea de alegeri libere, corecte, transparente și participative la nivel mondial și încurajează schimbul de expertiză între membri în vederea consolidării democrației la nivel mondial.

*Avizat favorabil/nefavorabil:* ***Sorin-Gabriel Lazăr,*** *șef departament, DCI*

*(Îmi asum responsabilitatea corectitudinii și legalității, în solidar cu întocmitorul înscrisului)*

*Întocmit:* ***Ion Mincu-Rădulescu****, consilier parlamentar, DC-DCI*

*(Îmi asum responsabilitatea pentru fundamentarea, corectitudinea și legalitatea întocmirii acestui act oficial)*

*Exemplar 1/1*